66. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 19775/2871 της 14 Ιουλ. /1 Αυγ.  1988  (ΦΕΚ Β΄ 537) Καθορισμός αρμοδιοτήτων Οργανικών Μονάδων, Υπηρεσιών και Συμβουλίων του Ταχυδρομικού Ταμιευτηρίου δικαιουμένων Επίσημης Σφραγίδας, καθώς επίσης και υπευθύνων φύλαξης αυτών. Έχοντας υπόψη: 1.Τις διατάξεις: α)Της παρ. 3 του άρθρ. 6 και 1 του άρθρ. 7 του Ν.Δ. 48/1975 «Περί της Εθνικής σημαίας, του τύπου των σφραγίδων των Δημοσίων Αρχών κλπ.». β)Του Π.Δ. 224/1988 «Περί του Οργανισμού του Ταχυδρομικού Ταμιευτηρίου». 2.Την αριθ. 47626/2562/1975 απόφασης μας «Περί καθορισμού αρμοδιοτήτων Ταχυδρομικού Ταμιευτηρίου». 3.Το γεγονός ότι μετά την ισχύ του νέου Οργανισμού του Ταχ. Ταμ/ρίου με τον οποίο δημιουργήθηκαν υπηρεσιακές μονάδες για τις οποίες παρίσταται ανάγκη τήρησης σφραγίδας της Υπηρεσίας στην έδρα των Μονάδων αυτών, αποφασίζουμε: Τροποποιούμε με την αριθ. 47626/2562/1975 απόφασή μας και καθορίζουμε τις αρχές αρμοδιότητας Ταχυδρομικού Ταμιευτηρίου, Οργανικών Μονάδων, Υπηρεσιών και Συμβουλίων, οι οποίες δικαιούνται να έχουν ίδια σφραγίδα, καθώς επίσης και τα υπεύθυνα για φύλαξη όργανα, ως κάτωθι: α)Ταχυδρομικό Ταμιευτήριο. β)Διοικητικό Συμβούλιο Ταχ. Ταμιευτηρίου. γ)Υπηρεσιακό Συμβούλιο Προσωπικού Ταχ. Ταμ/ρίου. δ)Περιφερειακή Δ/νση Αθηνών. ε)Περιφερειακή Δ/νση Πειραιώς. στ)Περιφερειακή Δ/νση Ανατολικής Αττικής. ζ)Περιφερειακή Δ/νση Δυτικής Αττικής. η)Περιφερειακή Δ/νση Θεσσαλονικης. θ)Περιφερειακή Δ/νση Πατρών. Αρμόδια όργανα για τη φύλαξη των σφραγίδων των πιο πάνω αρχών ορίζονται: α)Του Ταχυδρομικού Ταμιευτηρίου, ο εκάστοτε Προϊστάμενος του Τμήματος Γραμματείας. β)Των Συμβουλίων οι εκάστοτε Γραμματείς αυτών. γ)Των Περιφερειακών Δ/νσεων οι εκάστοτε Προϊστάμενοι αυτών. 4.Η κατασκευή των σφραγίδων αυτών θα γίνει σύμφωνα με την παρ. 3 του άρθρ. 6 του Ν.Δ. 48/ 1975. Συμπληρώθηκε από την 22148/2212/4-25 Αυγ. 1997 (ΦΕΚ Β΄ 728) απ. Υπ. Μεταφ. και Επικοιν., κατωτ. αριθ. 80. 